**Projektas**

**ŠILUTĖS RAJONO SAVIVALDYBĖS**

#### TARYBA

# SPRENDIMAS

**DĖL ŠILUTĖS RAJONO SAVIVALDYBĖS STUDIJŲ RĖMIMO PROGRAMOS TVARKOS APRAŠO PATVIRTINIMO**

2019 m. birželio d. Nr. T1-

Šilutė

Vadovaudamasi Vietos savivaldos įstatymo 16 straipsnio 4 dalimi, Šilutės rajono savivaldybės taryba n u s p r e n d ž i a:

Patvirtinti Šilutės rajono savivaldybės studijų rėmimo programos tvarkos aprašą (pridedama).

Savivaldybės meras

Virgilijus Pozingis

2019-06-

Dainora Butvydienė

2019-06-11

Arvydas Bielskis

2019-06-04G

Vita Stulgienė

2019-06-04

Parengė

Rimantė Čiutienė

2019-06-04

P:\Tarybos\_projektai\_2011-2018\2019 metai\Birželio 27\SVI01JGKV.docx

PATVIRTINTA

 Šilutės rajono savivaldybės

 tarybos 2019 m. birželio d.

 sprendimu Nr. T1-

**ŠILUTĖS RAJONO SAVIVALDYBĖS STUDIJŲ RĖMIMO PROGRAMOS TVARKOS APRAŠAS**

**I SKYRIUS**

**BENDROJI DALIS**

1. Šilutės rajono savivaldybės studijų rėmimo programos tvarkos aprašas (toliau – Studijų rėmimo programa) reglamentuoja finansinės paramos skyrimo Šilutės rajono gyventojams, studijuojantiems Lietuvos universitetuose (toliau – Studentai) pagal Šilutės rajono savivaldybei (toliau – Savivaldybė) reikalingų specialybių programas, studijoms tvarką ir lėšų skyrimo kriterijus.

2. Studijų rėmimo programa finansuojama Savivaldybės biudžeto lėšomis.

**II SKYRIUS**

**STUDIJŲ RĖMIMO PROGRAMOS LĖŠŲ SKYRIMO KRITERIJAI**

3. Lėšos skiriamos Studentų, kurie studijuoja pagal Šilutės rajonui reikalingų specialybių studijų programas Lietuvos universitetuose (dieninėse studijose) studijoms finansuoti. Kiekvienais metais Šilutės rajono savivaldybės administracijos direktoriaus (toliau- Administracijos direktorius) įsakymu tvirtinamas Šilutės rajonui reikalingų specialybių prioritetinis sąrašas.

4. Lėšos skiriamos Studentams, baigusiems Šilutės rajono bendrojo ugdymo įstaigas ir planuojantiems baigus studijas dirbti Šilutės rajono savivaldybės įstaigose, kurių steigėja (dalininkė) yra Šilutės rajono savivaldybė.

5. Kai yra keli tos pačios specialybės Studentai, pirmenybė teikiama pažangiau besimokantiems Studentams (skaičiuojamas pusmečio egzaminų (įskaitų) rezultatų vidurkis, o pradėjusių pirmojo kurso studijas Studentų vidurkis skaičiuojamas pagal bendrojo ugdymo įstaigos brandos atestato balus).

**III SKYRIUS**

**STUDIJŲ RĖMIMO PROGRAMOS LĖŠŲ SKYRIMO TVARKA**

6. Šilutės rajono savivaldybės administracija kasmet iki tų einamųjų metų spalio 1 d. skelbia konkursą teikti prašymus studijų rėmimui ir Šilutės rajonui reikalingų specialybių prioritetinį sąrašą. Konkursas skelbiamas Šilutės rajono savivaldybės internetinėje svetainėje.

7. Studentas, norėdamas gauti lėšų studijoms, Administracijos direktoriui teikia prašymą (1 priedas), kuriame nurodo, kokioje rajono įstaigoje numato dirbti baigęs studijas. Prašymas turi būti pateiktas ne vėliau kaip per 10 darbo dienų nuo konkurso paskelbimo.

8. Studijų rėmimo programos įgyvendinimą koordinuoja ketverių metų laikotarpiui Šilutės rajono savivaldybės mero potvarkiu patvirtinta 5 asmenų Komisija.

9. Administracijos direktorius, Studentų pateiktus prašymus perduoda Komisijai. Komisija, išnagrinėjusi prašymus, teikia Administracijos direktoriui išvadas dėl tikslingumo sudaryti sutartis, pateikdama siūlymą ir papildomus dokumentus (nagrinėtą prašymą ir Komisijos protokolą).

10. Komisijos posėdžius šaukia, posėdžiams pirmininkauja Komisijos pirmininkas, o jo nesant – pirmininko pavaduotojas, kurį Komisija išrenka pirmojo posėdžio metu.

11. Komisijos posėdžiai uždari. Posėdis yra teisėtas, jeigu jame dalyvauja daugiau kaip pusė Komisijos narių.

12. Komisijos sprendimai priimami posėdyje dalyvaujančių komisijos narių balsų dauguma. Balsams pasiskirsčius po lygiai, lemiamas yra Komisijos pirmininko ar posėdžio pirmininko balsas.

13. Komisijos protokolus pasirašo visi posėdžio dalyviai. Komisijos raštvedybą tvarko jos sekretorius.

14. Administracijos direktorius, įvertinęs komisijos siūlymą ir kitus prašymo nagrinėjimo dokumentus, priima sprendimą dėl Studento studijų rėmimo ir pasirašo trišalę sutartį tarp Administracijos, Studento ir Šilutės rajone veikiančios įstaigos, kurioje baigęs studijas Studentas planuoja įsidarbinti.

15. Lėšos Studentams skiriamos kompensavimo būdu, apmokant 100 procentų mokesčių už mokslą ir negrąžinamai, jei Studentas pateikia Administracijai studijų išlaidas patvirtinančius dokumentus ir sudaręs trišalę sutartį (2 priedas) įvykdo savo sutartinius įsipareigojimus.

**IV SKYRIUS**

**BAIGIAMOSIOS NUOSTATOS**

16. Studijų rėmimo programą keičia ir papildo Šilutės rajono savivaldybės taryba.

17. Studijų rėmimo programos buhalterinę apskaitą tvarko Šilutės rajono savivaldybės administracijos Centralizuotos buhalterijos skyrius.

18. Komisijos veiklos dokumentus teisės aktų nustatyta tvarka tvarko ir saugo Šilutės rajono savivaldybės administracijos Švietimo skyrius.

\_\_\_\_\_\_\_\_\_\_\_\_\_

Šilutės rajono savivaldybės

studijų rėmimo tvarkos aprašo

1 priedas

**(Prašymo forma)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(asmens kodas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(deklaruota (registracijos) gyvenamoji vieta)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(susirašinėjimo adresas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(telefono Nr., el. pašto adresas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(baigta Šilutės rajono bendrojo ugdymo mokykla, baigimo metai)

Šilutės rajono savivaldybės

Administracijos direktoriui

**PRAŠYMAS**

**DĖL STUDIJŲ RĖMIMO**

20\_\_\_m. \_\_\_\_\_\_\_\_\_\_\_\_\_\_\_\_\_\_\_\_\_\_ d.

 Prašau skirti lėšų mano studijoms. Studijuoju:

| Mokymo įstaigos pavadinimas |  |
| --- | --- |
| Studijų programos pavadinimas |  |
| Kursas |  |

 Baigęs studijas planuoju įsidarbinti \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Šilutės rajone veikianti įstaiga)

 PRIDEDAMA:

 1. Pažyma (originalas) apie mokymąsi Lietuvos universitete.

 2. Pažyma (originalas) apie paskutinio semestro pažangumą arba brandos atestato kopija.

 3. Asmens dokumento kopija.

 4. Pažyma ar sumokėto mokesčio už mokslą kvitas.

 5. Įstaigos raštas dėl specialistų poreikio ir galimybės įdarbinti specialistus.

 Patvirtinu, kad pateikti duomenys yra teisingi.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

 (parašas) (vardas, pavardė)

\_\_\_\_\_\_\_

Šilutės rajono savivaldybės

studijų rėmimo tvarkos aprašo

2 priedas

**(Sutarties forma)**

**TRIŠALĖ STUDIJŲ RĖMIMO SUTARTIS**

20\_\_\_m.\_\_\_\_\_\_\_\_\_\_\_\_\_\_\_\_\_\_\_d. Nr.

Šilutė

Šilutės rajono savivaldybės administracija, atstovaujama administracijos direktoriaus \_\_\_\_\_\_\_\_\_\_\_\_\_\_\_\_\_\_\_\_\_, (vadovaujantis 2014-11-27 Savivaldybės tarybos sprendimu Nr. T1-2338 „Dėl Šilutės rajono savivaldybės vardu sudaromų sutarčių pasirašymo tvarkos“) (toliau – savivaldybės administracija), \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

 (asmens vardas, pavardė)

asmens kodas\_\_\_\_\_\_\_\_\_\_\_\_\_\_\_\_\_\_\_\_\_, studijuojantis (-i) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (universiteto pavadinimas)

\_\_\_\_\_\_\_\_\_\_\_\_pagal \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

 (studijų programos pavadinimas)

(toliau – studentas), \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, atstovaujama \_\_\_\_\_\_

 (įstaigos pavadinimas, juridinis statusas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (įgaliojimo dokumento data, rūšis, numeris, pavadinimas)

(toliau – įstaiga), sudarė šią trišalę sutartį (toliau – sutartis).

**I. SUTARTIES OBJEKTAS**

Sutartimi savivaldybės administracija įsipareigoja remti studento studijas, įstaiga įsipareigoja suteikti studentui darbo vietą po studijų baigimo, studentas įsipareigoja, baigęs studijas, dirbti įstaigoje pagal Lietuvos universitete įgytą specialybę tiek metų, kiek savivaldybės administracija rėmė jo studijas.

**II. ŠALIŲ ĮSIPAREIGOJIMAI**

1. Savivaldybės administracija įsipareigoja:
	1. remti studento studijas apmokant 100 procentų mokesčių už mokslą, remdamasi studento pateiktais studijų išlaidas patvirtinančiais dokumentais;
	2. lėšas pervesti per 20 kalendorinių dienų nuo studento studijų išlaidas patvirtinančių dokumentų pateikimo savivaldybės administracijai.

2.Studentas įsipareigoja:

2.1. kiekvieną pusmetį pateikti savivaldybės administracijai dokumentus, įrodančius sėkmingas studijas ir studijų išlaidas patvirtinančius dokumentus;

2.2. baigęs studijas, per 30 kalendorinių dienų pateikti savivaldybės administracijai studijų baigimą įrodančių dokumentų (diplomo ir jo priedų) kopijas;

2.3. baigęs studijas, dirbti įstaigoje pagal studijų metu įgytą specialybę tiek metų, kiek savivaldybės administracija rėmė jo studijas;

2.4. grąžinti savivaldybės administracijai visą studijų metu gautą sumą su 5 proc. metinėmis palūkanomis per 30 kalendorinių dienų, jeigu baigęs studijas nesutinka dirbti įstaigoje;

2.5. nutraukęs studijas Lietuvos universitete arba nutraukęs darbo sutartį įstaigoje ir nedirbęs sutarties 2.3 papunktyje numatyto laiko, grąžina savivaldybės administracijai nedirbtam laikui proporcingai apskaičiuotą sumą nuo jam sumokėtos sumos su 5 proc. metinėmis palūkanomis per 30 kalendorinių dienų.

3. Įstaiga įsipareigoja suteikti studentui, baigusiam studijas, darbo vietą pagal Lietuvos universitete įgytą specialybę tiek metų, kiek savivaldybės administracija rėmė jo studijas.

4. Jei įstaiga motyvuotai negali (reorganizuojama, likviduojama ar pan.) įdarbinti baigusio studijas studento, studentas negrąžina savivaldybės administracijai jam sumokėtos lėšų sumos.

**III. SUTARTIES GALIOJIMAS**

5. Sutartis įsigalioja nuo jos pasirašymo dienos ir galioja iki visiško sutarties šalių įsipareigojimų įvykdymo.

6. Sutartis gali būti pakeista, papildyta, nutraukta tik raštišku sutarties šalių susitarimu.

7. Sutarties šalis, kuri dėl nurodytų aplinkybių negali įvykdyti prisiimtų įsipareigojimų, nedelsdama privalo registruotu laišku apie tai informuoti kitą sutarties šalį. Pavėluotas ar netinkamas kitos šalies informavimas ar informacijos nepateikimas atima iš jos teisę remtis išvardytomis aplinkybėmis kaip pagrindu, atleidžiančiu nuo atsakomybės dėl prisiimtų įsipareigojimų netinkamo vykdymo ar nevykdymo.

**IV. BAIGIAMOSIOS NUOSTATOS**

8. Visi šalių nesutarimai sprendžiami derybomis, o nesusitarus – Lietuvos Respublikos teisės aktų nustatyta tvarka.

9. Sutartis sudaryta trimis vienodą juridinę galią turinčiais egzemplioriais, po vieną kiekvienai šaliai.

**V. ŠALIŲ REKVIZITAI**

|  |  |
| --- | --- |
| Savivaldybės administracijaŠilutės rajono savivaldybės administracijaKodas 188723322Dariaus ir Girėno g. 1, LT- 99133 ŠilutėTel. 8 441 79 266El. p. administracija@silutė.ltA. s. Nr. LT 137300010113194651 Bankas AB SwedbankBanko kodas 7300Administracijos direktorius\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (Parašas) | Studentas\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (Vardas, pavardė)Adresas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Asmens kodas \_\_\_\_\_\_\_\_\_\_\_\_\_\_\_\_\_\_\_\_\_\_\_\_Tel. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_El. p.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_A. s. Nr. LT \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Bankas\_\_\_\_\_\_\_\_\_\_\_\_\_\_\_Banko kodas\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (Parašas) |

|  |  |
| --- | --- |
| Įstaiga\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (Pavadinimas)Kodas AdresasTel. Faks. El. p. A. s. Nr. LT \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Bankas\_\_\_\_\_\_\_\_\_\_\_\_\_\_\_Banko kodas\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (Parašas) |  |

**ŠILUTĖS RAJONO SAVIVALDYBĖS ADMINISTRACIJOS**

**ŠVIETIMO SKYRIUS**

**AIŠKINAMASIS RAŠTAS**

 **„DĖL ŠILUTĖS RAJONO SAVIVALDYBĖS studijų rėmimo programos tvarkos aprašo“ Patvirtinimo**

2019-06-04

Šilutė

|  |
| --- |
| **1. Parengto projekto tikslai ir uždaviniai.** |
|  Patvirtinti Šilutės rajono savivaldybės studijų rėmimo programos tvarkos aprašą (pridedama). |
| **2. Kaip šiuo metu yra sureguliuoti projekte aptarti klausimai.**Sprendimo projektas parengtas vadovaujantis Vietos savivaldos įstatymo 16 straipsnio 4 dalimi. Šilutės rajono savivaldybės studijų rėmimo programos tvarkos aprašas apibrėžia galimybę asmenims, studijuojantiems Lietuvos aukštosiose mokyklose iš Šilutės rajono savivaldybės gauti 100 proc. kompensaciją studijoms. Lėšos skiriamos Studentų, kurie studijuoja pagal Šilutės rajonui reikalingų specialybių studijų programas Lietuvos aukštosiose mokyklose arba perkvalifikavimo programas, studijoms finansuoti. Kiekvienais metais Šilutės rajono savivaldybės administracijos direktoriaus (toliau- Administracijos direktorius) įsakymu tvirtinamas Šilutės rajonui reikalingų specialybių prioritetinis sąrašas. |
|  **3. Kokių pozityvių rezultatų laukiama.** |
|  Tikimąsi, kad į Šilutės rajono savivaldybę grįš gyventi ir dirbti daugiau jaunų žmonių. Iš dalies bus sprendžiama kvalifikuotų darbuotojų trūkumo problema.  |
|  **4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.** |
|  Nėra.  |
|  **5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus būtina pakeisti, priėmus teikiamą projektą.** |
|  Nėra.  |
|  **6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.** |
|  [Atliktas antikorupcinis vertinimas.](SV01Antikor.vert..docx)  |
|  **7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.** |
|  Savivaldybės biudžetas jaunimo programa. |
|  **8. Projekto autorius ar autorių grupė.** |
|  Švietimo skyriaus vyriausioji specialistė Rimantė Čiutienė. |
|  **9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.** |
|  Šilutės rajono savivaldybės studijų rėmimo programos tvarkos aprašas. |
|  **10. Kiti, autorių nuomone, reikalingi pagrindimai ir paaiškinimai.** |
|  Nėra.  |

Švietimo skyriaus vyriausioji specialistė Rimantė Čiutienė